wannaphong/clean_thaiwikipedia huggingface dataset:
# ยุทธการที่หับป๋า (ค.ศ. 234)
ยุทธการที่หับป๋า  หรือ ยุทธการที่หับป๋าซินเสีย  เป็นการรบระหว่างรัฐวุยก๊กและง่อก๊กตั้งแต่ราวเดือนมิถุนายนถึงกันยายน ค.ศ. 234 ในยุคสามก๊กของจีน 

 ภูมิหลัง 
ราวเดือนมีนาคม ค.ศ. 234 จูกัดเหลียงผู้เป็นอัครมหาเสนาบดีแห่งรัฐจ๊กก๊กเปิดฉากการบุกขึ้นเหนือเพื่อรบกับวุยก๊กเป็นครั้งที่ 5 จ๊กก๊กร้องขอการสนับสนุนจากง่อก๊กที่เป็นรัฐพันธมิตรให้ร่วมกันโจมตีวุยก๊ก ซุนกวนจักรพรรดิง่อก๊กตอบตกลง

 ยุทธการ 
ราวเดือนมิถุนายนหรือกรกฎาคมของปี ค.ศ. 234 ทัพซุนกวนที่อ้างว่ามีกำลังทหาร 100,000 นายยกไปตั้งมั่นอยู่ใกล้ทะเลสาบเจาอ๋อ (巢湖 เฉาหู) จักรพรรดิซุนกวนทรงนำทัพด้วยพระองค์เองเข้าโจมตีป้อมปราการของฝ่ายวุยก๊กที่ซินเสีย (新城 ซินเฉิง;  "เมือง/ป้อมปราการแห่งใหม่") ในหับป๋า (	合肥 เหอเฝย์) พระองค์ยังทรงส่งขุนพลลกซุนและจูกัดกิ๋นไปตั้งมั่นอยู่ที่กังแฮ (เจียงเซี่ย) และเหมียนโข่ว  และทั้งคู่จะเข้าโจมตีซงหยง (襄陽 เซียงหยาง) จากที่นั่น กองกำลังฝ่ายง่อก๊กกองที่สามนำโดยซุนเสียวและจาง เฉิง (張承)  มุ่งไปยังกังเหลง (เจียงหลิง) และชัวหยิน (หฺวายอิน) โดยรวมแล้วง่อก๊กโจมตีวุยก๊กจากสามทิศทาง

ในเดือนกรกฎาคมหรือต้นเดือนสิงหาคม หมันทองขุนพลวุยก๊กต้องการนำกำลังเสริมไปสนับสนุนจาง อิ่ง  ผู้ทำหน้าที่ป้องกันซินเสีย แต่เตียวอี้ (田豫 เถียน ยฺวี่)  คัดค้านความคิดของหมันทอง เนื่องจากเห็นว่าการป้องกันของซินเสียนั้นเพียงพอแล้ว และยังกังวลว่าทัพง่อก๊กอาจจะหันมาโจมตีกำลังเสริมของวุยก๊กแทน เวลานั้นนายทหารของวุยก๊กหลายคนกำลังลากลับไปเยี่ยมบ้าน หมันทองเสนอให้เรียกนายทหารเหล่านั้นกลับมาเพื่อร่วมกันในการต้านข้าศึก แต่โจยอยจักรพรรดิวุยก๊กทรงไม่เห็นด้วยกับข้อเสนอของหมันทอง เพราะทรงเห็นว่าหับป๋า ซงหยง และเขากิสาน (ฉีชาน) เป็นจุดยุทธศาสตร์ที่สำคัญที่สุดสามตำแหน่งทางชายแดนด้านตะวันออก ใต้ และตะวันตกตามลำดับ และทั้งสามตำแหน่งก็มีการป้องกันอย่างเพียงพออยู่แล้ว เล่าเซียวเห็นว่าหมันทองควรเน้นไปที่การป้องกันแทนที่จะเป็นการโจมตี เพราะทัพง่อก๊กยังมีขวัญกำลังใจสูง และแนะนำว่าในขั้นแรกราชสำนักวุยก๊กจะส่งทหารราบ 5,000 นายและทหารม้า 3,000 นายไปหนุนช่วยซินเสีย และกำลังทหารเหล่านี้จะเว้นระยะจากกันในแต่ละกอง โดยเพิ่มธงและกลองศึกเพื่อทำให้ดูเหมือนว่าเป็นกองทัพขนาดใหญ่ เล่าเซียวคาดว่าทัพง่อก๊กจะล่าถอยเมื่อเห็น "กองทัพใหญ่" ยกมาถึง จักรพรรดิโจยอยทรงอนุมัติกลยุทธ์ของเล่าเซียวและส่งกำลังเสริมไปตามที่เล่าเซียวแนะนำ(青龍中，吳圍合肥，時東方吏士皆分休，征東將軍滿寵表請中軍兵，并召休將士，須集擊之。劭議以為「賊眾新至，心專氣銳。寵以少人自戰其地，若便進擊，不必能制。寵求待兵，未有所失也。以為可先遣步兵五千，精騎三千，軍前發，揚聲進道，震曜形勢。騎到合肥，疏其行隊，多其旌鼓，曜兵城下，引出賊後，擬其歸路，要其糧道。賊聞大軍來，騎斷其後，必震怖遁走，不戰自破賊矣。」帝從之。兵比至合肥，賊果退還。) จดหมายเหตุสามก๊ก เล่มที่ 21)

ในเดือนสิงหาคมหรือต้นเดือนกันยายน โจยอยทรงนำทัพเรือด้วยพระองค์เองไปทางตะวันออกเพื่อสลายวงล้อมที่ซินเสีย หมันทองส่งทหารหลายนายไปจุดไฟเผาเครื่องมือปิดล้อมของทัพง่อก๊ก ซุน ไท่  หลานชายของซุนกวนถูกสังหารในยุทธการ ในเวลานั้นทหารง่อก๊กหลายคนล้มป่วยและซุนกวนตัดสินพระทัยล่าถอยเมื่อทราบข่าวว่าโจยอยกำลังจะนำทัพมาถึง ซุนเสียวและจาง เฉิงก็ถอนกำลังเมื่อทราบว่าซุนกวนทรงถอยทัพ ส่วนลกซุนยังคงโจมตีซงหยงไปอีกช่วงระยะหนึ่งก่อนจะล่าถอยในภายหลังเช่นกัน

 ในวัฒนธรรมประชานิยม 
ยุทธการนี้ปรากฏในฐานะด่านที่เล่นได้ในซีรีส์วิดีโอเกมไดนาสตีวอริเออร์ของโคเอ ยุทธการนี้ในเกมรู้จักในชื่อ "ยุทธการที่ปราสาทหับป๋า" ระวังสับสนกับอีกด่านหนึ่ง (ยุทธการที่หับป๋า) ที่กล่าวถึงในชื่อยุทธการที่ท่าข้ามเสียวเกียว
# ดอบริตซา ชอซิช
ดอบริตซา ชอซิช (, ; 29 ธันวาคม 1921 – 18 พฤษภาคม 2014) เป็นนักการเมือง นักเขียน และนักทฤษฎีการเมืองยูโกสลาเวียและเซอร์เบีย

ชอซิชได้รับรางวัลนินสาขาวรรณกรรมอันทรงเกียรติถึงสองครั้งและรางวัลปุชกินจากงานเขียนของเขา หนังสือของเขาได้รับการแปลเป็น 30 ภาษา

เขาเป็นประธานาธิบดีคนแรกของสหพันธ์สาธารณรัฐยูโกสลาเวียโดยดำรงตำแหน่งตั้งแต่ปี 1992 ถึง 1994 บางครั้งผู้คนเรียกเขาว่าบิดาแห่งชาติ เนื่องจากอิทธิพลของเขาในการเมืองเซอร์เบียสมัยใหม่และขบวนการฟื้นฟูชาติในช่วงปลายทศวรรษ 1980 ในขณะที่ฝ่ายตรงข้ามใช้คำนั้นในลักษณะแฝงนัย
อ้างอิง
# ผจญแดนอนาคต
ผจญแดนอนาคต  (หรือเรียกอีกอย่างว่า พรอเจ็กต์ที ในบางภูมิภาค และมีคำบรรยายว่า อะเวิลด์บียอนด์) เป็นภาพยนตร์บันเทิงคดีวิทยาศาสตร์อเมริกันในปี 2015 กำกับโดยแบรด เบิร์ด พร้อมบทภาพยนตร์โดยเบิร์ดและเดมอน ลินเดลอฟ อิงจากเรื่องราวของเบิร์ด ลินเดลอฟ และเจฟฟ์ เจนเซน นำแสดงโดยจอร์จ คลูนีย์, ฮิว ลอรี, บริตต์ โรเบิร์ตสัน, ราฟฟีย์ แคสสิดี, ทิม แม็กกรอว์, แคทริน ฮาห์น และคีแกน-ไมเคิล คีย์ เป็นเรื่องราวของนักประดิษฐ์อัจฉริยะผู้ท้อแท้และวัยรุ่นที่สนใจวิทยาศาสตร์ได้ออกเดินทางสู่มิติอื่นอันน่าทึ่งที่เรียกว่า "ทูมอร์โรว์แลนด์" ซึ่งในการกระทำของพวกเขานั้นจะได้ส่งผลโดยตรงต่อโลกของพวกเขาเอง

เดิมทีวอลต์ดิสนีย์พิกเชอส์ได้ประกาศภาพยนตร์เรื่องนี้ในเดือนมิถุนายน ค.ศ. 2011 โดยใช้ชื่อผลงานว่า 1952 และต่อมาได้เปลี่ยนชื่อเป็นทูมอร์โรว์แลนด์ ตามดินแดนแห่งอนาคตที่พบในสวนสนุกของดิสนีย์ ในการร่างเรื่องราวของพวกเขา เบิร์ดและลินเดลอฟได้รับแรงบันดาลใจจากการเคลื่อนไหวทางวัฒนธรรมที่ก้าวหน้าในยุคอวกาศ รวมไปถึงปรัชญาการมองโลกในแง่ดีของวอลต์ ดิสนีย์ โดยเฉพาะอย่างยิ่งวิสัยทัศน์เชิงมโนทัศน์ของเขาเกี่ยวกับชุมชนที่มีการวางแผนไว้ ซึ่งเรียกว่า เอ็ปคอต (EPCOT) การถ่ายภาพยนตร์ฉากสำคัญเริ่มขึ้นในเดือนสิงหาคม ค.ศ. 2013 โดยมีฉากต่าง ๆ ที่ถ่ายทำในหลายสถานที่ในห้าประเทศ

ผจญแดนอนาคตออกฉายโดยวอลต์ดิสนีย์สตูดิโอส์โมชันพิกเชอส์ ในรูปแบบทั่วไปและไอแมกซ์เมื่อวันที่ 22 พฤษภาคม ค.ศ. 2015 ภาพยนตร์เรื่องนี้ได้รับคำวิจารณ์ที่หลากหลายจากนักวิจารณ์ ทำรายได้ทั่วโลก 209 ล้านดอลลาร์สหรัฐ และถือเป็นความล้มเหลวในเชิงพาณิชย์จากต้นทุนการผลิต 120–150 ล้านดอลลาร์สหรัฐที่บ็อกซ์ออฟฟิศ

 นักแสดง 
 จอร์จ คลูนีย์ รับบทเป็น จอห์น ฟรานซิส "แฟรงก์" วอล์กเกอร์, นักประดิษฐ์ผมหงอกที่ถูกเดวิด นิกซ์ ผู้นำของทูมอร์โรว์แลนด์เนรเทศออกจากทูมอร์โรว์แลนด์เมื่อหลายสิบปีก่อน
 โทมัส โรบินสัน รับบทเป็น แฟรงก์ วอล์กเกอร์ ในวัยเเด็ก
 ฮิว ลอรี รับบทเป็น เดวิด นิกซ์, ผู้นำ/ผู้ว่าการแห่งทูมอร์โรว์แลนด์และปฏิปักษ์
 บริตต์ โรเบิร์ตสัน รับบทเป็น เคซีย์ นิวตัน, วัยรุ่นที่มองโลกในแง่ดีและเชี่ยวชาญด้านเทคโนโลยี
 ไชโลห์ เนลสัน รับบทเป็น เคซีย์ นิวตัน ในวัยเเด็ก
 ราฟฟีย์ แคสสิดี รับบทเป็น เอเธนา, ผู้สรรหาหุ่นยนต์ออโต-แอนิเมทรนิก
 ทิม แม็กกรอว์ รับบทเป็น เอ็ดดี นิวตัน, พ่อของเคซีย์และวิศวกรของนาซา
 แคทริน ฮาห์น รับบทเป็น เออซูลา, เจ้าของร้านและหนึ่งในมือสังหารของนิกซ์
 คีแกน-ไมเคิล คีย์ รับบทเป็น ฮิวโก เกอร์สแบ็ก, เจ้าของร้านและมือสังหารอีกคนของนิกซ์
 คริส บาวเออร์ รับบทเป็น คุณวอล์กเกอร์, พ่อของแฟรงก์
 เพียร์ซ แก็กนอน รับบทเป็น เนต นิวตัน, น้องชายของเคซีย์
 แมทธิว แม็กคอลล์ รับบทเป็น เดฟ คลาร์ก
 จูดี เกรียร์ รับบทเป็น เจนนี นิวตัน, แม่ของเคซีย์
 แกรี ชอล์ก รับบทเป็น เจ้าหน้าที่จ๊อกกี

 รางวัล 
 รางวัล / เทศกาลภาพยนตร์ สาขา ผู้ได้รับการเสนอชื่อ ผล อ้างอิง Art Directors Guild Awards Best Production Design for a Fantasy Film Scott Chambliss  Saturn Awards Best Production Design Scott Chambliss  Teen Choice Awards Choice Movie: Sci-Fi/Fantasy Tomorrowland   Choice Movie Actor: Sci-Fi/Fantasy George Clooney  Choice Movie Actress: Sci-Fi/Fantasy Britt Robertson  Visual Effects Society Outstanding Created Environment in a Photoreal Feature Barry Williams, Greg Kegel, Quentin Marmier, and Thang Lee   Outstanding Compositing in a Photoreal Feature Francois Lambert, Jean Lapointe, Peter Demarest, and Conny Fauser  World Soundtrack Academy Soundtrack Composer of the Year Michael Giacchino
# บุลเล็ตเทรน (วงดนตรี)
บุลเล็ตเทรน  หรือ โจวทคคิว  เป็นวงบอยแบนด์สัญชาติญี่ปุ่น ก่อตั้งเมื่อวันที่ 25 ธันวาคม 2011 ภายใต้สังกัด Stardust Promotion โดยเปิดตัวครั้งแรกภายใต้ชื่อ "超特急☆-BULLET TRAIN- (Chōtokkyū☆-BULLET TRAIN-)" แต่ต่อมาได้เปลี่ยนชื่อเป็น "超特急 (Chōtokkyū)" วงประกอบด้วย "นักเต้นหลัก" และ "นักร้องสนับสนุน" ซึ่งหมายความว่านักร้องจะยืนอยู่ด้านหลังนักเต้นเมื่อวงกำลังทำการแสดง บุลเล็ตเทรนได้รับการเปรียบเทียบกับวงโมโมอิโระโคลเวอร์แซด ซึ่งเป็นกลุ่มไอดอลเกิร์ลกรุ๊ปที่บริหารโดยเอเจนซี่เดียวกัน

 สมาชิก 
 ปัจจุบัน 
ขบวนหมายเลขชื่อชื่อเต็มสีหน้าที่วันเกิดและอายุเมืองเกิดหมายเหตุ ขบวนหมายเลข 2 ไค ไค โอกาซาวาระ  น้ำเงิน นักเต้นหลัก  คานางาวะ คาแรคเตอร์ "ลึกลับ" ขบวนหมายเลข 3 เรียวกะ เรียวกะ ฟุนัตสึ  ม่วง นักเต้นหลัก  คานางาวะ คาแรคเตอร์ "ผอมแห้ง" ขบวนหมายเลข 4 ทาคุยะ ทาคุยะ คุซาคาวะ  เขียว นักเต้นหลัก  โตเกียว คาแรคเตอร์ "กล้าม"  เข้าร่วมตั้งแต่ 7 มีนาคม 2012 ขบวนหมายเลข 5 ยูกิ ยูกิ มูราตะ  แดง นักเต้นหลัก  โทกูชิมะ คาแรคเตอร์ "เด็กซุ่มซ่าม" ขบวนหมายเลข 7 ทาคาชิ ทาคาชิ มัตสึโอะ  ขาว (ขาวบริสุทธิ์) นักร้องสนับสนุน  โอซากะ คาแรคเตอร์ "น้องเล็ก"  เนื่องจากเป็นสมาชิกที่มีอายุน้อยที่สุด ก่อนที่ ฮารุ จะเข้ามาเป็นสมาชิก ขบวนหมายเลข 11 ชูยะ ชูยะ ชิมูระ  ชาร์โคล (เทาชาร์โคล) นักร้องสนับสนุน  ไซตามะ เข้าร่วมตั้งแต่ 8 สิงหาคม 2022 ขบวนหมายเลข 12 มาซาฮิโระ มาซาฮิโระ โมริทสึงุ  น้ำตาล นักเต้นหลัก  ยามางูจิ ขบวนหมายเลข 13 อะโลฮา อะโลฮา ทาคามัตสึ  ฟ้าคราม (เทอร์ควอยซ์) นักเต้นหลัก  คานางาวะ ขบวนหมายเลข 14 ฮารุ ฮารุ คาชิวากิ  ส้ม นักเต้นหลัก  คูมาโมโตะ

 สมาชิกสมทบ 
ขบวนหมายเลขชื่อชื่อเต็มสีวันเกิดและอายุเมืองเกิดหมายเหตุ ขบวนหมายเลข 8 แฟน แฟนคลับ  ชมพู - - ขบวนหมายเลข 9 พนักงาน เจ้าหน้าที่และผู้ที่เกี่ยวข้อง  กรมท่า - -  พนักงาน เคโกะ คิตางาวะ เคโกะ คิตางาวะ สีรุ้ง  เฮียวโงะ  ขบวนหมายเลข 10 ไดโงะ ไดโงะ ไนโต -  โตเกียว 

 สมาชิกในอดีต 
ขบวนหมายเลขชื่อชื่อเต็มสีหน้าที่วันเกิดและอายุเมืองเกิดหมายเหตุ ขบวนหมายเลข 4 (วางตัว) โช โช ทาเคมูระ - -  โตเกียว ออกก่อนเดบิวต์ ขบวนหมายเลข 1 โคอิจิ โคอิจิ โยชิโนะ  ดำ นักร้องสนับสนุน  นาระ คาแรคเตอร์ "คุณพ่อ" อยู่จนถึง 8 เมษายน 2018 ขบวนหมายเลข 6 ยูสุเกะ ยูสุเกะ ฟุกุดะ  เหลือง นักเต้นหลัก  คานางาวะ คาแรคเตอร์ "ร่าเริง" อยู่จนถึง 29 กุมภาพันธ์ 2020

 ไทม์ไลน์
# กอร์กีเลนินสกีเย
กอร์กีเลนินสกีเย  เป็นเขตเมือง (นิคมทำงาน) ในเขตเลนินสกี แคว้นมอสโก ประเทศรัสเซีย อยู่ห่างจากกรุงมอสโกไปทางทิศใต้ 10 กิโลเมตร (6.2 ไมล์) และถนนวงแหวนมอสโก ประชากรของพื้นที่คือ 

ที่ดินของกอร์กีเป็นของขุนนางชาวมอสโกหลายคนจากคริสต์ศตวรรษที่ 18 ชีนาดา โมโรโซวา ภรรยาม่ายของสัฟลา โมโรซอฟ ซื้อที่ดินแห่งนี้ใน ค.ศ. 1909 หนึ่งปีก่อนที่เธอจะแต่งงานกับนายพลอนาโตลี เรนบอต (ต่อมาคืออนาโตลี เรซวอย) ผู้บัญชาการกรมตำรวจมอสโก เธอได้ว่าจ้างให้ฟีโอดอร์ ชเฮียเตล สถาปนิกชาวรัสเซียผู้ทันสมัยที่สุดเพื่อปรับปรุงคฤหาสน์หลังนี้ในสไตล์นีโอคลาสสิกในปัจจุบัน พร้อมด้วยระเบียงไอออนิกหกเสา

วลาดีมีร์ เลนิน ผู้นำคนแรกของสหพันธ์สาธารณรัฐสังคมนิยมโซเวียตรัสเซียและต่อมาคือสหภาพโซเวียต เสียชีวิตที่สถานที่แห่งนี้ ซึ่งเขาใช้เป็นกระท่อมส่วนตัวนับตั้งแต่ที่ดินนี้ถูกโอนมาเป็นของรัฐใน ค.ศ. 1918

 กระท่อมของเลนิน 
หลังจากที่รัฐบาลโซเวียตย้ายเมืองหลวงจากเปโตรกราดไปยังมอสโกใน ค.ศ. 1918 รัฐบาลได้โอนกรรมสิทธิ์ที่ดินอันหรูหราดังกล่าวเป็นของรัฐ และเปลี่ยนให้เป็นกระท่อมฤดูร้อนของวลาดีมีร์ เลนิน ในเดือนกันยายน ค.ศ. 1918 ผู้นำโซเวียตได้พักฟื้นที่นี้หลังจากการพยายามลอบสังหาร เขาใช้เวลาอยู่ที่นั่นมากขึ้นในขณะที่สุขภาพของเขาแย่ลงในช่วงหลายปีต่อ ๆ มา ในวันที่ 15 พฤษภาคม ค.ศ. 1923 เลนินปฏิบัติตามคำแนะนำของแพทย์และออกจากเครมลินแห่งมอสโกเพื่อไปกอร์กี เขาอาศัยอยู่ที่นั่นกึ่งเกษียณจนกระทั่งถึงแก่อสัญกรรมในวันที่ 21 มกราคม ค.ศ. 1924

หลังจากเลนินถึงแก่อสัญกรรม กอร์กีถูกเปลี่ยนชื่อเป็น "กอร์กีเลนินสกีเย"Russia Beyond the Headlines. Video on Gorki Leninskiye (แปลว่า "กอร์กีของเลนิน") สถานที่แห่งนี้กลายเป็นพิพิธภัณฑ์ที่จัดแสดงทรัพย์สินมากมายของเลนิน นอกจากนี้ บนที่ดินยังเป็นพิพิธภัณฑ์ขนาดใหญ่ที่สร้างขึ้นใน ค.ศ. 1987 โดยเป็นพิพิธภัณฑ์เกี่ยวกับชีวิตของเลนินที่นั่น มีการจัดแสดงสิ่งของต่าง ๆ เช่น พินัยกรรมของเขา (คัดลอกโดยนาเดจดา ครุปสกายา) เอกสารอื่น ๆ ภาพถ่าย หนังสือ รถยนต์ส่วนตัวของเลนิน (โรลส์-รอยซ์ ซิลเวอร์โกสต์) รถเข็นของเขา รวมถึงอพาร์ตเมนต์และห้องทำงานของเขาจากเครมลิน ซึ่งได้รับการสร้างขึ้นใหม่ในอาคารที่แยกจากกัน อนุสาวรีย์ที่แสดงถึง "The Death of the Vozhd" ถูกเปิดในสวนสาธารณะสมัยคริสต์ศตวรรษที่ 18 เมื่อ ค.ศ. 1958

 ระเบียงภาพ
# เรือเหาะโครงแข็ง
เรือเหาะโครงแข็ง เป็น เรือเหาะ ประเภทหนึ่งที่มีโครงโลหะอยู่ภายใน ตัวเรือ เพื่อรักษารูปของเรือเหาะแทนการใช้เพียง แก๊ส ภายในตัวเรือเหมือนกับ เรือเหาะแรงดัน หรือ เรือเหาะโครอ่อน   ที่เป็นลูกผสมระหว่างเรือเหาะโครงแข็งและเรือเหาะแรงดัน เรือเหาะโครงแข็งมักถูกเรียกว่า เซ็พเพอลิน ซึ่งเป็นชื่อที่ถูกใช้โดยเรือเหาะที่ต่อขึ้นโดย ลูฟชิฟเบา เซ็พเพอลิน เท่านั้น

ในปี 1900 เคานต์ เฟอร์ดินันด์ ฟอน เซ็พเพอลิน ประสบความสำเร็จกับการ ขึ้นบินครั้งแรก ของเรือเหาะลำแรกของเขา ในช่วงก่อน สงครามโลกครั้งที่หนึ่ง เยอรมนีเป็นผู้นำในด้านนี้ โดยส่วนมากเป็นผลมาจากงานของ เซ็พเพอลิน และบริษัท ลูฟชิฟเบา เซ็พเพอลิน ของเขา ในช่วงสงครามเรือเหาะโครงแข็งถูกใช้ใน การทิ้งระเบิดเกาะอังกฤษ โดยเยอรมนี เรือเหาะโครงแข็งหลายลำถูกสร้างขึ้นมาและใช้ในงานพาณิชย์เป็นหลักในช่วงปี 1900 จนถึงปลาย 1930 จนกระทั่งเกิดเหตุการ วินาศภัยฮินเดินบวร์ค ในวันที่ 6 พฤษภาคม 1937 ยุกรุ่งเรืองของเรือเหาะโครงแข็งก็ได้จบลงอย่างกะทันหัน เหตุการครั้งนั้นไม่เพียงแค่เกิดกับเรือเหาะที่ใหญ่ที่สุดในโลกเท่านั้น มันยังสร้างชื่อเสียให้กับเรือเหาะโครงแข็งลำอื่นๆ อีกด้วย ทำให้สาธารณะชนเริ่มกังวลในเรื่องความปลอดภัยของเรือเหาะ หลายประเทศเลือกที่จะระงับการใช้และทำลายเรือเหาะโครงแข็งที่มีอยู่
 อ้างอิง
# ประธานาธิบดีเซอร์เบียและมอนเตเนโกร
ประธานาธิบดีเซอร์เบียและมอนเตเนโกร  เป็นประมุขแห่งรัฐของประเทศเซอร์เบียและมอนเตเนโกร ระหว่างปี 1992 จนถึงปี 2003 เมื่อประเทศได้รับการสถาปนาขึ้นใหม่เป็นสมาพันธรัฐ (สหภาพรัฐ) โดยการปฏิรูปรัฐธรรมนูญ ตำแหน่งนี้มีชื่อเดิมว่า ประธานาธิบดีแห่งสหพันธ์สาธารณรัฐยูโกสลาเวีย . หลังการปฏิรูปรัฐธรรมนูญในปี 2003 และการรวมตำแหน่งหัวหน้ารัฐบาลและประมุขแห่งรัฐเข้าด้วยกัน ตำแหน่งนี้จึงมีชื่อเต็มว่า ประธานาธิบดีแห่งเซอร์เบียและมอนเตเนโกรและหัวหน้าคณะรัฐมนตรีแห่งเซอร์เบียและมอนเตเนโกร . ในปี 2006 ตำแหน่งนี้ถูกยกเลิกเมื่อสหภาพรัฐถูกยุบโดยเซอร์เบียและมอนเตเนโกรกลายเป็นรัฐเอกราช และตามมาด้วยคอซอวอในปี 2008 ถึงแม้ว่าคอซอวอจะไม่ได้รับการยอมรับอย่างสมบูรณ์จากนานาชาติก็ตาม
ดูเพิ่ม
 ประธานาธิบดีเซอร์เบีย
 รายนามประมุขแห่งรัฐยูโกสลาเวีย
# พระราชพิธีพรุณศาสตร์
พระราชพิธีพรุณศาสตร์ เป็นพระราชพิธีขอฝนเพื่อความอุดมสมบูรณ์ของผลผลิตทางการเกษตรโดยเฉพาะการเพาะปลูกข้าวในราชอาณาจักรสยาม เป็นพระราชพิธีจรคือไม่มีประจําทุกปีจะทําเฉพาะปีที่น้ำฝนแล้ง ซึ่งจะตรงกับเดือน 9 ตามปฏิทินจันทรคติ มีมาตั้งแต่ต้นกรุงรัตนโกสินทร์ เป็นพระราชพิธีทั้งพุทธและพราหมณ์ มีการสวดมนต์ตลอดเวลาเป็นการสวดอธิษฐานให้ฝนตก ไม่มีกำหนดเลิกสวดขึ้นอยู่กับเทียนชัยและถ้าฝนตกเริ่มตกจนตกมากจึงมีการดับเทียนชัย

พระราชพิธีพรุณศาสตร์มีบันทึกไว้ในหนังสือ นางนพมาศ ซึ่งสันนิษฐานว่าแต่งในสมัยรัชกาลที่ 3 กรุงรัตนโกสินทร์ บรรยายภาพพระราชพิธีนี้ในสมัยสุโขทัย ความว่า "ครั้นถึงเดือนเก้า พราหมณ์คณาจารย์ก็พร้อมกันกระทำการพระราชพิธีพรุณศาสตร์ ตั้งเกยสี่เกยที่ลานหน้าพระเทวสถานหลวง ประดับด้วยฉัตรธงกันกระทำด้วยหญ้าคาตีนนก อ่างทองสัตตโลหะสี่อ่าง"

ปัจจุบันได้มีการยกเลิกพระราชพิธีพรุณศาสตร์นี้ไปแล้ว ส่วนพิธีทางราษฎร์ในลักษณะขอฝน เช่น พิธีแห่นางแมว  ในกลุ่มชาวอีสานมีประเพณีบุญบั้งไฟ

พระราชพิธี
พระราชพิธีพรุณศาสตร์ทำที่วัดพระศรีรัตนศาสดาราม มีการประดิษฐาน พระพุทธคันธารราษฎร์ สมัยรัชกาลที่ 1 เป็นประธานในปะรำพิธี จนในสมัยรัชกาลที่ 4 ได้มีการย้ายออกไปทำที่พลับพลาท้องสนามหลวง ซึ่งยังมีการโยงสายสิญจน์เข้ามาที่พระมหามณีรัตนปฏิมากรในวัดพระศรีรัตนศาสดารามพระบาทสมเด็จพระจุลจอมเกล้าเจ้าอยู่หัว, พระราชพิธี 12 เดือน (กรุงเทพ : แพร่พิทยา, 2514), 515. หน้าพลับพลากลางแจ้งมีสระสี่เหลี่ยม กว้างสี่ศอก ยาวสี่ศอก ลึกหนึ่งศอก พูนดินเป็นคันรอบสูงศอกหนึ่ง ปั้นรูปพระสุภูตินั่งริมฝั่งสระหันหน้าไปข้างเหนือ ที่กลางสระมีรูปพระอินทร์ และพญาปลาช่อนพร้อมบริวาร จากนั้นผู้ประกอบพิธีสวดสุภูติเถรคาถา

ในสมัยรัชกาลที่ 4 เป็นต้นมา มีทั้งพิธีสงฆ์และพิธีพราหมณ์แต่แยกกันทําพิธีคนละสถานที่ พิธีสงฆ์มีผู้ประกอบพิธีหลักคือพระสงฆ์
ประกอบพิธีที่สนามหลวง แต่พิธีพราหมณ์ทำพิธีที่ทุ่งส้มป่อยโดยมีหัวหน้าพราหมณ์เป็นผู้ประกอบพิธี  ในการประกอบพิธีพรุณศาสตร์ที่สนามหลวง ห้ามสตรีเข้าร่วมพิธีเพราะจะทำให้พิธีไม่สัมฤทธิผล

บางปีก็ยกขึ้นไปตั้งที่อยุธยา ในรัชกาลที่ 5 เคยยกขึ้นไปตั้งพลับพลาที่วัดนิเวศน์ธรรมประวัติครั้งหนึ่ง
# วัดพระธาตุภูซาง
วัดพระธาตุภูซาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลภูซาง อำเภอภูซาง จังหวัดพะเยา 

วัดพระธาตุภูซางเป็นที่ประดิษฐานพระธาตุภูซาง สันนิษฐานว่าสร้างราว พ.ศ. 1800 ตามประวัติเล่าว่าผู้ค้นพบพระธาตุครั้งแรกชื่อนายก้อน ซึ่งอพยพมาจากจังหวัดน่าน โดยค้นพบเมื่อ พ.ศ. 2390 จากการที่นายก้อน ไปถางไร่อยู่ใกล้ตีนเขาที่พระธาตุตั้งอยู่ ระหว่างถางไร่ ได้บังเอิญพบองค์เจดีย์อยู่ท่ามกลางป่าไม้ตรงสันเขาและมีต้นไม้หลากหลายชนิดปกคลุมองค์พระธาตุอยู่ จึงได้เข้าไปกราบไหว้และเรียกว่าพระธาตุนั้นว่า "ปูซาง" ตามใบพลูที่ค้นพบ

จากคำบอกเล่าองค์พระธาตุมีฐานกว้างประมาณ 2 วา สูงประมาณ 4 วา จนพ.ศ. 2478 มีพระภิกษุรูปหนึ่งเดินทางมาจากภาคตะวันออกเฉียงเหนือ ชักชวนราษฎรขึ้นไปดู พระธาตุซึ่งขณะนั้นตัวองค์พระธาตุได้ล้มลงตามอายุที่เก่าแก่และพบพระเครื่องจำนวนมากในองค์พระธาตุ ในปีนั้นได้ตั้งเป็นวัด ต่อมา พ.ศ. 2496 มีการรวบรวมอิฐที่พังทลายลงมาและก่ออิฐตัวองค์พระธาตุขึ้นใหม่และเรียกองค์พระธาตุจากปูซางเป็นพระธาตุภูซางตั้งแต่นั้นมา เมื่อ พ.ศ. 2503 มีการบูรณะองค์พระธาตุขึ้นใหม่โดยก่ออิฐถือปูนเสริมองค์พระธาตุขึ้น แล้วเสร็จเมื่อ พ.ศ. 2504
# วัดดู่พงษ์
วัดดู่พงษ์ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลดู่พงษ์ อำเภอสันติสุข จังหวัดน่าน ที่ดินที่ตั้งวัด มีเนื้อที่ 1 ไร่ 3 งาน 11 ตารางวา มีที่ธรณีสงฆ์ จำนวน 1 แปลง มีเนื้อที่รวม 1 งาน 13 ตารางวา

วัดดู่พงษ์ตั้งวัดเมื่อ พ.ศ. 2444 โดยชาวบ้านอพยพมาจากประเทศลาวที่มาตั้งถิ่นฐานอยู่ปากแม่น้ำพง และได้รับพระราชทานวิสุงคามสีมาเมื่อวันที่ 25 กันยายน พ.ศ. 2533 เขตวิสุงคามสีมา กว้าง 20 เมตร ยาว 40 เมตร

อาคารเสนาสนะที่สำคัญ ได้แก่ อุโบสถ กว้าง 20 เมตร ยาว 25 เมตร เป็นอาคารคอนกรีตเสริมเหล็ก สร้างเมื่อ พ.ศ. 2550 ภายในอุโบสถเขียนภาพตำนานวัวโพงซึ่งเป็นเรื่องเล่ามุขปาฐะในอำเภอสันติสุข ศาลาการเปรียญ กว้าง 18 เมตร ยาว 22 เมตร เป็นอาคารคอนกรีตเสริมเหล็ก สร้างเมื่อ พ.ศ. 2533 กุฏิสงฆ์ จำนวน 1 หลัง เป็นอาคารไม้ หอระฆัง 1 หลัง หอกลอง 1 หลัง และเรือนพัสดุ 1 หลัง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตัก กว้าง 1.50 เมตร สูง 2 เมตร สร้างเมื่อ พ.ศ. 2367 พระประธานประจำศาลาการเปรียญ ปางมารวิชัย ขนาดหน้าตัก กว้าง 1 เมตร สูง 1.50 เมตร สร้างเมื่อ พ.ศ. 2547 วัดยังมีหีบธรรม 2 หลัง คัมภีร์โบราณปั๊บสา 

รายนามเจ้าอาวาส
 พระสตถิต พ.ศ. 2515–2520
 พระกมลพัน พ.ศ. 2536–2548
 พระครูวิชานนันทคุณ พ.ศ. 2551–
# จักรกลสนทนา
จักรกลสนทนาสำนักงานราชบัณฑิตยสภา. พจนานุกรมศัพท์นิเทศศาสตร์ร่วมสมัย ฉบับราชบัณฑิตยสภา. กรุงเทพฯ: สำนักงานราชบัณฑิตยสภา, 2566, หน้า 35. หรือ แชตบอต (, เดิมเรียกว่า) คือโปรแกรมประยุกต์, ซอฟต์แวร์ หรือ ส่วนต่อประสานบนเว็บไซต์ ที่มีจุดมุ่งหมายเพื่อเลียนแบบการสนทนาของมนุษย์ผ่านการโต้ตอบทางข้อความหรือทางเสียงพูด โดยทั่วไปแล้วจักรกลสนทนาสมัยใหม่จะอยู่ในสถานะออนไลน์และใช้ระบบปัญญาประดิษฐ์ช่วยสร้างที่สามารถต่อบทสนทนากับผู้ใช้รายหนึ่ง ๆ เป็นภาษาธรรมชาติและจำลองพฤติกรรมของมนุษย์ในฐานะคู่สนทนา เทคโนโลยีดังกล่าวมักใช้ประโยชน์จากแง่มุมต่าง ๆ ของการเรียนรู้เชิงลึกและการประมวลภาษาธรรมชาติ แต่จักรกลสนทนาแบบเรียบง่ายนั้นมีมานานหลายทศวรรษแล้ว

ณ พ.ศ. 2565 เขตข้อมูลนี้ได้รับความสนใจอย่างกว้างขวางเนื่องจากความนิยมของแชตจีพีที (ใช้จีพีที-3 หรือจีพีที-4) ซึ่งโอเพนเอไอเปิดตัวใน พ.ศ. 2565 ตามมาด้วยตัวเลือกอื่น เช่น บิงแชตของไมโครซอฟท์ (ใช้จีพีที-4 ของโอเพนเอไอ) และ บาร์ด (เจมินี) ของกูเกิล ตัวอย่างดังกล่าวสะท้อนถึงแนวโน้มในปัจจุบันของการสร้างผลิตภัณฑ์ที่ใช้แบบจำลองภาษาขนาดใหญ่เป็นแบบจำลองรากฐานและได้รับการปรับละเอียดให้เข้ากับภารกิจหรือวัตถุประสงค์ที่ระบุไว้ (เช่น การจำลองการสนทนาของมนุษย์ในกรณีของจักรกลสนทนา) จักรกลสนทนายังอาจได้รับการออกแบบหรือปรับแต่งเพิ่มเติมเพื่อให้สามารถจัดการกับสถานการณ์เฉพาะเจาะจงหรือแวดวงเนื้อหาเฉพาะทางได้แม่นยำยิ่งขึ้น

สาขาหลักที่มีการใช้งานจักรกลสนทนามายาวนานคือการบริการและการสนับสนุนลูกค้า เช่น ผู้ช่วยเสมือนประเภทต่าง ๆ เป็นต้น บริษัทในอุตสาหกรรมต่าง ๆ ได้เริ่มใช้เทคโนโลยีปัญญาประดิษฐ์เชิงกำเนิดรุ่นล่าสุดเพื่อขับเคลื่อนการพัฒนาขั้นสูงในสาขาดังกล่าว
# เอลิเนอร์ โรเซอเวลต์
แอนนา เอลิเนอร์ โรเซอเวลต์ (11 ตุลาคม ค.ศ. 1884 – 7 พฤศจิกายน ค.ศ. 1962) เป็นบุคคลสำคัญทางการเมือง นักการทูต และนักเคลื่อนไหวชาวอเมริกัน เธอเป็นสุภาพสตรีหมายเลขหนึ่งของสหรัฐตั้งแต่ ค.ศ. 1933 ถึง ค.ศ. 1945 ในระหว่างที่สามีของเธอคือประธานาธิบดีแฟรงคลิน ดี. โรเซอเวลต์ ดำรงตำแหน่งถึง 4 สมัย ทำให้เธอเป็นสุภาพสตรีหมายเลขหนึ่งที่ดำรงตำแหน่งยาวนานที่สุดของสหรัฐ จากนั้นโรเซอเวลต์ดำรงตำแหน่งเอกอัครราชทูตสหรัฐประจำสหประชาชาติตั้งแต่ ค.ศ. 1945 ถึง ค.ศ. 1952 และใน ค.ศ. 1948 เธอได้รับการปรบมือต้อนรับจากสมัชชาเมื่อมีการรับรองปฏิญญาสากลว่าด้วยสิทธิมนุษยชน ต่อมาประธานาธิบดีแฮร์รี เอส. ทรูแมน เรียกเธอว่า "สุภาพสตรีหมายเลขหนึ่งของโลก" เพื่อยกย่องความสำเร็จด้านสิทธิมนุษยชนของเธอ

เอลิเนอร์เป็นสมาชิกคนหนึ่งของตระกูลโรเซอเวลต์และตระกูลลิฟวิงสตันที่มีชื่อเสียง และเป็นหลานสาวของประธานาธิบดีทีโอดอร์ โรเซอเวลต์ เธอมีวัยเด็กที่ไม่มีความสุข โดยต้องทนทุกข์ทรมานกับการตายของพ่อ แม่ และน้องชายของเธอตั้งแต่อายุยังน้อย
# ตำบลเกยไชย
ตำบลเกยไชย เป็นตำบลในอำเภอชุมแสง จังหวัดนครสวรรค์

 ประวัติศาสตร์ 
เกยไชยมีมาตั้งแต่สมัยกรุงศรีอยุธยา ขณะนั้นเรียกว่า "เกยทราย" ซึ่งเป็นจุดบรรจบของแม่น้ำน่านกับแม่น้ำยม เป็นจุดที่เรือบรรทุกปูนมักจะเกยทรายไปต่อไม่ได้ในรัชสมัยพระเจ้าสุริเยนทราธิบดีหรือพระเจ้าเสือ ปัจจุบันเป็นที่ตั้งของวัดเกยไชยเหนือ (บรมธาตุ) ซึ่งเป็นวัดโบราณที่มีเจดีย์บรรจุพระบรมสารีริกธาตุของพระพุทธเจ้า

ในสมัยกรุงธนบุรี สมเด็จพระเจ้าตากสินมหาราชยกทัพมาที่นี่และถูกยิงเข้าที่พระชงฆ์ (หน้าแข้ง) ก่อนจะล่าถอยกลับกรุงธนบุรี จึงเป็นที่มาของพระบรมราชานุสาวรีย์ของพระองค์ประดิษฐานอยู่ริมแม่น้ำน่านในตัวอำเภอชุมแสงในปัจจุบัน

ในรัชสมัยพระบาทสมเด็จพระจุลจอมเกล้าเจ้าอยู่หัว อำเภอนี้ยังมีชื่อเสียงในเรื่องจระเข้กินคนขนาดใหญ่ชื่อ "ไอ้ด่างเกยชัย" ว่ากันว่าลำตัวของมันใหญ่มากจนสามารถข้ามจากฝั่งหนึ่งไปยังอีกฝั่งหนึ่งของแม่น้ำน่านได้ ตามพระนิพนธ์สั้น ๆ เพียง 2 บรรทัดของสมเด็จกรมพระยาดำรงราชานุภาพเท่านั้นที่ระบุว่ากระโหลกของมันมีขนาดใหญ่มากและถูกเก็บรักษาไว้ที่นี่ แต่ในขณะนั้นได้ขายให้กับชาวต่างชาติในกรุงเทพฯ แล้ว

 ภูมิศาสตร์ 
เกยไชยยังเต็มไปด้วยต้นตาลกว่า 20,000 ต้น ซึ่งบางต้นมีอายุมากกว่า 300 ปี

 การแบ่งเขตการปกครอง 
 การบริหารส่วนกลาง 
ตำบลเกยไชยแบ่งการปกครองออกเป็น 16 หมู่บ้าน
 หมู่ที่ ชื่อ1บ้านลาดปลัง2บ้านลาดปลัง3บ้านเกยไชยเหนือ4บ้านเกยไชย5บ้านเกยไชย6บ้านเกยไชยใต้7 บ้านเกยไชยใต้8 บ้านเกยไชยใต้9 บ้านเกยไชยใต้10บ้านไผ่ล้อม11บ้านหนองคาง12บ้านท่านา13บ้านลาดปลัง14บ้านเกยไชย15บ้านลาดปลัง16บ้านโพธิ์หนองยาว

 การบริหารส่วนท้องถิ่น 
ตำบลเกยไชยบริหารงานโดยองค์การบริหารส่วนตำบลเกยไชย ก่อตั้งเมื่อปี 2539

 สถานที่ 
 วัดเกยไชยเหนือ
 วัดเกยไชยใต้
 โรงพยาบาลชุมแสง
# เจสซิกา อเล็กซานเดอร์
เจสซิกา แคโรไลน์ อเล็กซานเดอร์ (เกิด 19 มิถุนายน 1999) เป็นนักแสดงและนางแบบชาวอังกฤษ เธอเริ่มต้นการแสดงในภาพยนตร์สั้นหลายเรื่องรวมถึงละครเพลงทางโทรทัศน์ชุด Penny on M.A.R.S ทางช่องดิสนีย์แชนแนล (2018-2020) อเล็กซานเดอร์มีชื่อเสียงจากละครโทรทัศน์ทางบีบีซีไอเพลเยอร์เรื่องแก้เกมแค้น (2020) และแสดงนำในภาพยนตร์สารคดีเรื่องเรือนซ่อนพิษ และสาปร่างนรก (2021) เธอมีชื่อเสียงไปทั่วโลกจากการรับบท วาเนสซา นางร้ายในภาพยนตร์จินตนิมิต-ดนตรี-โรแมนติกของดิสนีย์เรื่องเงือกน้อยผจญภัย (2023)
# พักดำ พักได
พักดำ พักได (,) เป็นการ์ตูนทีวีแอนิเมชันของประเทศอินเดีย ออกอากาศทางช่องนิคคาโลเดียน ผลิตโดย ตูนซ์ มีเดีย กรุ๊ป ฉายตอนแรกเมื่อวันที่ 27 พฤษภาคม พ.ศ. 2556

 ตัวละคร 

 ด็อกก์ ดอน (,) เป็นหมาสีชมพูเพศผู้
 โชตู (,) เป็นหนูสีเขียวเพศผู้และผู้นำชู่ฮาปาร์ตี้ (Chuha Party)
 ลัมบู (,) เป็นหนูสีม่วงเพศผู้กับผมสีดำ
 โมตู (,) เป็นหนูสีน้ำเงินเทาเพศผู้
 กรนาล (,) เป็นหมาสีเขียวเพศผู้และพี่ชายของดอน
 ตอ (,) เป็นหมาสีเบจเพศผู้และเพื่อนของดอนและกรนาล
 ร็อกซ์ (,) เป็นสุนัขพันธุ์เกรตเดนสีน้ำตาลเพศผู้

 การออกอากาศ 
+ช่องออกอากาศนิคคาโลเดียน2556–2557; 2560–2561นิคคาโลเดียนโซนิค2557–2563; 2565–ปัจจุบันนิคคาโลเดียนเอชดี+2558–2563ริชเตย์2559–ปัจจุบัน

 ภาพยนตร์ 

 Pakdam Pakdai Doggy Don vs Billiman
 Pakdam Pakdai Ocean Attack
 Pakdam Pakdai: Doggy Don in Egypt
 Pakdam Pakdai Space Attack
 Pakdam Pakdai Attack on Tokyo
# แคทแอนด์คีต
แคทแอนด์คีต (,) เป็นการ์ตูนทีวีแอนิเมชันของประเทศอินเดีย ผลิตโดย ตูนซ์ มีเดีย กรุ๊ป ออกอากาศครั้งแรกเมื่อวันที่ 15 พฤษภาคม พ.ศ. 2552 ในช่องฮังกามาทีวี

 ตัวละคร 

 แคท  เป็นแมวสีส้มเพศผู้
 คีต  เป็นนกแก้วสีเขียวเพศผู้
 ดังคส์  เป็นลาสีน้ำเงินเพศผู้
 เซธจิ  เป็นชายชรา
 ฮู้ได  เป็นอีกาสีดำเพศผู้
 มาร์โก  เป็นสุนัขพันธุ์เยอรมันเชเพิร์ดเพศผู้
 โปโล  เป็นหมาเพศผู้และลูกชายของมาร์โก
 โรซี่  เป็นลาสีเทาเพศผู้
 โคคิ  เป็นไก่เพศเมีย
 โคคา  เป็นไก่เพศผู้
 คาทรินา  เป็นแมวสีชมพูเพศเมีย
 มาลา  เป็นภรรยาของเซธจิ
 กุดดู  เป็นทารก

 การออกอากาศ 
ในประเทศอินเดีย ฉายรอบปฐมทัศน์เมื่อวันที่ 15 พฤษภาคม พ.ศ. 2552 ในช่องฮังกามาทีวี ในปี 2565 การ์ตูนออกอากาศมาในช่องดิสคัฟเวอรีคิดส์เมื่อปี พ.ศ. 2565
# เจมี ดอนลีย์
เจมี พอล ดอนลีย์ (เกิด 3 มกราคม 2005) เป็นนักฟุตบอลอาชีพที่เล่นในตำแหน่งกองหน้าให้กับสโมสรเลย์ตันโอเรียนท์ในอีเอฟแอลลีกวันด้วยสัญญายืมตัวจากทอตนัมฮอตสเปอร์ เขาเกิดในไอร์แลนด์เหนือและเติบโตในอังกฤษ และเป็นนักเตะเยาวชนทีมชาติของทั้งสองประเทศ

 อาชีพ 
 ทอตนัมฮอตสเปอร์ 
ดอนลีย์เกิดเมื่อวันที่ 3 มกราคม 2005 ที่เมืองอันทริม เขาเติบโตขึ้นมาในเมืองโคลเชสเตอร์ เขาเริ่มต้นอาชีพนักฟุตบอลในศูนย์ฝึกเยาวชนของสโมสรฟุตบอลโคลเชสเตอร์วิลลา ก่อนที่จะย้ายไปทอตนัมฮอตสเปอร์ในปี 2013 เมื่ออายุเพียง 8 ขวบ

ดอนลีย์ลงประเดิมสนามให้กับทีมทอตนัมฮอตสเปอร์ รุ่นอายุไม่เกิน 18 ปี ในเดือนพฤศจิกายน 2020 พบกับเลสเตอร์ซิตี และสามารถทำประตูได้ ในช่วงฤดูกาล 2020–21 เขายิงได้ 3 ประตูจากการลงเล่น 10 นัดในพรีเมียร์ลีกรุ่นอายุไม่เกิน 18 ปี ฤดูกาลถัดมา ดอนลีย์ได้รับชัยชนะสองครั้งในพรีเมียร์ลีกคัพรุ่นอายุไม่เกิน 17 ปีและรุ่นอายุไม่เกิน 18 ปี โดยปรากฏตัวในรอบชิงชนะเลิศทั้ง 2 รายการ เมื่อวันที่ 12 มกราคม 2022 เขาได้เซ็นสัญญาอาชีพฉบับแรกกับทอตนัม

เมื่อวันที่ 19 มีนาคม 2023 เขาขยายสัญญากับท็อตแน่มอีก 4 ปีจนถึงปี 2027 ผลงานของเขาใน PL2 เมื่อต้นฤดูกาล 2023–24 ทำให้เขาได้รับรางวัลผู้เล่นยอดเยี่ยมประจำเดือนเดือนตุลาคม นอกเหนือจากการเสนอชื่อเข้าชิงรางวัลประจำเดือนสิงหาคม

การประเดิมสนามให้กับทีมชุดใหญ่ของดอนลีย์เกิดขึ้นเมื่อวันที่ 3 ธันวาคม 2023 ในเกมเยือนที่เสมอกับแมนเชสเตอร์ซิตี 3–3 เมื่อเขาลงสนามในนาทีที่ 90 +6 เป็นตัวสำรองแทนที่เบรนแนน จอห์นสันในพรีเมียร์ลีก